Document ID: 32014R0460

UREDBA KOMISIJE (EU) br. 460/2014
оd 5. svibnja 2014.
o izmjeni Uredbe (EU) br. 823/2012 u pogledu datuma isteka odobrenja aktivne tvari ciflutrin
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. stavak 2.,
budući da:
(1)
Uredbom Komisije (EU) br. 823/2012 (2) datum isteka odobrenja aktivne tvari ciflutrin, utvrđen Provedbenom uredbom Komisije (EU) br. 540/2011 (3) odgođen je do 31. listopada 2016. kako bi podnositelji zahtjeva mogli zatražiti obnovu tri godine prije isteka odobrenja u skladu s člankom 15. stavkom 1. Uredbe (EZ) br. 1107/2009.
(2)
Nije podnesen nikakav zahtjev za obnovu odobrenja aktivne tvari ciflutrin u skladu s tim trogodišnjim rokom.
(3)
S obzirom na to da takav zahtjev nije podnesen, primjereno je kao datum isteka odobrenja utvrditi najraniji mogući datum nakon prvotnog datuma isteka koji je utvrđen prije donošenja Uredbe (EU) br. 823/2012.
(4)
Uredbu (EU) br. 823/2012 potrebno je stoga na odgovarajući način izmijeniti.
(5)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Izmjene Uredbe (EU) br. 823/2012
Članak 1. Uredbe (EU) br. 823/2012 mijenja se kako slijedi:
1.
Točka 2. zamjenjuje se sljedećim:
„2.
31. listopada 2016. u pogledu aktivnih tvari: deltametrina (unos 40.), 2,4 DB (unos 47.), beta-ciflutrina (unos 48.), iprodiona (unos 50.), malein hidrazida (unos 52.), flurtamona (unos 64.), flufenaceata (unos 65.), jodosulfurona (unos 66.), dimetenamida-P (unos 67.), pikoksistrobina (unos 68.), fostiazata (unos 69.), siltiofama (unos 70.) i Coniothyrium minitans soja CON/M/91-08 (DSM 9660) (unos 71.);”
2.
Dodaje se sljedeća točka 5.:
„5.
30. travnja 2014. u pogledu aktivne tvari ciflutrin (unos 49.).”
Članak 2.
Stupanje na snagu
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 5. svibnja 2014.

Labels: 3
15
6